

Canllawiau Hyfforddwyr 'Barod i Rentu': Chwilio am dŷ

Fersiwn Lloegr a Chymru

Amcan a Deilliannau'r Gweithdy

Mae Barod i Rentu'n rhaglen hyfforddi wedi'i chreu i roi gwybodaeth a hyder angenrheidiol i fyfyrwyr sy'n mynd ati i gael hyd i dŷ o ansawdd ac i fynnu eu hawliau fel rhentwyr. Erbyn diwedd y gweithdy hwn, dylai myfyrwyr wybod beth i chwilio amdano a beth i'w osgoi wrth chwilio am dŷ.

Hyd y gweithdy

Bwriedir i'r gweithdy hwn gymryd tua 1 awr.

Yr hyn fydd ei angen arnoch

Gellir lawrlwytho holl adnoddau'r gweithdy i'w hargraffu o Hyb Barod i Rentu. Mae pecyn adnoddau ar gyfer hyfforddwyr yn Lloegr, Cymru a Gogledd Iwerddon, yn ogystal â phecyn i hyfforddwyr yn yr Alban. Sicrhewch eich bod yn lawrlwytho'r adnoddau priodol ar gyfer y canllawiau hyn (fersiwn Lloegr, Cymru a Gogledd Iwerddon).

* Sleidiau PowerPoint (Chwilio am Dŷ, Lloegr a Chymru)
* **Ar gyfer gweithgareddau 'Barod, Gan bwyll, Rhentu':** Copïau o'r rhestr wirio chwilio am dŷ (un i bob myfyriwr), pedwar hysbyseb eiddo gwahanol gyda dogfennau briffio landlordiaid, samplau o drwyddedau tai amlfeddiannaeth, Tystysgrifau Perfformiad Ynni, Tystysgrifau Diogelwch Nwy, sieciau blaendal plaen (un i bob grŵp) a chytundebau plaen i'w llofnodi (un ar gyfer pob eiddo)
* Ffilm: Chwilio am dŷ

Hefyd bydd angen i chi ddarparu'r canlynol:

* Papur siart troi a phennau
* Taflunydd a chyfrifiadur sydd â sain
* Blu-tac i osod hysbysebion eiddo (opsiynol)

Cyfranogwyr

Mae'r gweithdy hwn wedi'i greu ar gyfer 6-40 o gyfranogwyr. Ond, gellir addasu'r gweithgareddau ar gyfer nifer llai neu fwy o gyfranogwyr. Gweler Hintiau i Hyfforddwyr ar Hyb Barod i Rentu am awgrymiadau.

Trefn yr ystafell

Dylai'r ystafell gael ei gosod mewn ffurf anffurfiol, yn ddelfrydol gyda chadeiriau mewn cylch. Ar gyfer y gweithgaredd Rasio i Rentu, bydd angen i chi osod byrddau gyda chlystyrau o gadeiriau o gwmpas yr ystafell.

Deall y canllawiau hyn

*Mae awgrymiadau o ran yr hyn i'w ddweud mewn llythrennau italig*

**[Mae cyfleoedd i ychwanegu gwybodaeth leol a manylion yr hyn mae eich Undeb Myfyrwyr yn ei gynnig mewn cromfachau sgwâr]**

**“Dangosir cyfeiriadau at ddogfennau eraill fel hyn“**

Trosolwg o gynnwys y gweithdy

|  |  |  |
| --- | --- | --- |
| **Adran** | **Cynnwys** | **Amcan** |
| **Rhagarweiniad** | Gweithgaredd: Llinell Sbectrwm | * Canfod lefelau hyder ymhlith y cyfranogwyr
* Gosod cywair yr hyfforddiant ac annog pobl i gyfranogi
 |
| Rhagarweiniad i gynnwys y cwrs | * Amlygu cyffredinrwydd yr anawsterau y mae myfyrwyr sy'n rhentu yn eu hwynebu yn ogystal â phwysigrwydd gwybod beth yw eich hawliau
* Gosod disgwyliadau'r hyfforddiant
 |
| **Chwilio am dŷ** | Gweithgaredd: Barod, Gan bwyll, Rhentu | * Gwella dealltwriaeth o'r hyn y dylid chwilio amdano a'i osgoi wrth chwilio am dŷ
* Codi hyder wrth ofyn cwestiynau a chyd-drafod â landlordiaid
 |
| Adborth Barod, Gan bwyll, Rhentu | * Gwella dealltwriaeth o strategaethau effeithiol ar gyfer chwilio am dŷ
 |
| Gweithgaredd: Baneri Coch, Sgwarnogod a Bod yn y Coch | * Gwella dealltwriaeth o'r rhybuddion a'r pethau sy'n mynd â'ch sylw a all arwain at benderfyniadau gwael
* Gwella dealltwriaeth o'r ffactorau sy'n effeithio ar gyllidebu mewn tai wedi'u rhentu
 |
| Ffilm: Chwilio am dŷ | * Gwreiddio prif negeseuon yr adran hon
 |
| **Crynodeb** | Llinell sbectrwm | * Galluogi myfyrwyr i adlewyrchu ar yr hyn maent wedi ei ddysgu
 |
| Dod â'r gweithdy i ben ac atgyfeirio | * Cyfeirio myfyrwyr at adnoddau pellach
* Annog myfyrwyr i gwblhau gwerthusiad ar-lein
* Annog myfyrwyr i ymuno â gweithdai eraill Barod i Rentu ac i gymryd rhan mewn ymgyrchoedd cyd-drefnu
 |

|  |  |  |
| --- | --- | --- |
| **Amser** | **Gweithgareddau** | **Yr hyn fydd ei angen arnoch** |
| **Rhagarweiniad** |
| 10 munud | **Cyflwyno amcanion y cwrs:***Diben y cwrs hwn yw rhoi gwybodaeth angenrheidiol i chi wrth chwilio am dŷ â hyder, ac i fwynhau byw mewn tŷ wedi'i rentu. Byddwn ni'n dechrau gyda gweithgaredd cyflym i roi syniad i ni o brofiadau pawb yn yr ystafell.***Gweithgaredd: Llinell sbectrwm*** Gofynnwch i'r cyfranogwyr sefyll ar linell anweladwy yn ôl pa mor hyderus maen nhw'n teimlo o ran mynnu eu hawliau fel rhentwyr, gydag un pen y llinell yn hyderus iawn a'r llall yn golygu ddim yn hyderus o gwbl.
* Gofynnwch i ambell gyfranogwr ar ben gwahanol y sbectrwm i esbonio pam maen nhw'n sefyll ble maen nhw.
* Ddiolchwch iddynt am rannu, a gofynnwch iddynt eistedd

**Rhagarweiniad i gynnwys y cwrs:** *Mae UCM wedi cynllunio'r rhaglen hyfforddi hon yn sgil darn diweddar o ymchwil a gynhaliwyd ganddynt, a ganfu fod llai na hanner y myfyrwyr sy'n rhentu'n teimlo eu bod yn gwybod beth yw eu hawliau fel tenantiaid, a bod dwy ran o dair ohonynt yn teimlo nad oedd ganddynt ddigon o gymorth wrth rentu.* *Mae hyn yn golygu nad oes gan fyfyrwyr y sgiliau angenrheidiol i osgoi landlordiaid ac asiantau gosod eiddo anghyfrifol, a mynd i'r afael â phroblemau pan fyddant yn codi.* *Roedd chwarter y myfyrwyr a holwyd yn anfodlon neu'n anfodlon iawn â'r ffordd y cafodd eu cartref ei reoli, a nododd llawer iddynt gael problemau wrth geisio hawlio eu blaendal yn ôl. Er bod 76% o'r rheiny a gafodd arian wedi ei ddal yn ôl o'u blaendal yn meddwl fod hynny'n annheg, dim ond 16% a lwyddodd i herio'r taliadau hyn.**Nod y rhaglen hyfforddi yw eich helpu i gael profiad da wrth rentu tŷ. Yn y gweithdy hwn, byddwn yn canolbwyntio ar yr hyn y dylech chwilio amdano, a beth i'w osgoi wrth geisio rhentu tŷ.**Ni fydd y gweithdy hwn yn trafod yn fanwl yr holl faterion a all godi wrth i chi chwilio am dŷ, ond bydd yn rhoi gwybodaeth bwysig a sgiliau i chi ac yn eich cyfeirio at fudiadau ac adnoddau a all ddarparu cyngor pellach.**Bydd yn canolbwyntio ar hawliau pobl sy'n rhentu dan Denantiaeth Fyrddaliol Sicr yn Lloegr ac yng Nghymru (neu gytundeb safonol yng Ngogledd Iwerddon) sef y math mwyaf cyffredin o denantiaeth yn y sector rhentu preifat. Defnyddiwch* ***"Wirydd Tenantiaeth" ar-lein Shelter*** *os nad ydych chi'n siŵr beth sy'n cael ei gynnig i chi. Os ydych chi'n byw gyda'ch landlord neu'n rhentu o'r brifysgol, y tebyg yw y bydd gennych chi fath gwahanol o gytundeb a hawliau gwahanol, felly ceisiwch gyngor gan Ganolfan Gynghori Undeb y Myfyrwyr neu eich gwasanaeth cynghori lleol os ydych chi yn y sefyllfa hon.* | Sleid: Barod i RentuSleid: Sefyllfa rhentu myfyrwyr yn y DUSleid: Nodau ac amcanion y gweithdySleid: Canolbwynt y gweithdy |
| **Chwilio am dŷ** |
| 25 munud | **Gweithgaredd: Barod, Gan bwyll, Rhentu****Cyflwyno'r gweithgaredd:***I ddechrau rydyn ni'n mynd i chwarae Barod, Gan Bwyll, Rhentu, gêm chwilio am dŷ mewn tîm. Y bwriad yw sicrhau'r tŷ gorau y gallwch chi ei gael fel tîm o blith ystod o eiddo y cewch wahoddiad i ymweld â nhw.***Sefydlu'r gweithgaredd:**1. Gwahanwch y tai'n grwpiau o niferoedd hafal. Mae 3-5 grŵp o 2-8 unigolyn yn ddelfrydol. Gyda grŵp llai (6 neu lai), gweler **“Hintiau i Hyfforddwyr”** am gyngor ar addasu'r gweithgaredd.
2. Gofynnwch i un person ymhob grŵp wirfoddoli i fod yn asiant tai neu'n landlord, a rhowch wybod i'r grwpiau eu bod nhw nawr yn chwilio fel grŵp am eiddo. Mae'r landlord neu'r asiant bellach yn annibynnol o'r grŵp.
3. Dosbarthwch y pedwar **"hysbyseb eiddo"** gyda **"dogfennau briffio"** cyfatebol i'r landlordiaid. Rhowch “**gytundeb plaen”** i bawb i'w arwyddo a rhowch “**drwydded dai amlfeddiannaeth”**, “**Tystysgrif Perfformiad Ynni”** a “**Thystysgrif Diogelwch Nwy”** i landlordiaid/asiantaethau gosod y Tŷ Oren a'r Tŷ Porffor yn unig. *Os dim ond tri grŵp/unigolyn sy'n chwilio, dylech hepgor y Tŷ Porffor.*

**Esbonio rheolau'r gêm:*** Dim ond un grŵp a all ymweld ag eiddo ar unrhyw bryd.
* Gall grwpiau a landlordiaid ddod i gytundeb ar rentu eiddo ar unrhyw bryd.
* Mae pob eiddo ar gyfer pum unigolyn, beth bynnag fo maint eich tîm!

**Chwarae'r gêm:**1. Rhowch bum munud i'r tenantiaid drafod eu hymagwedd a'u blaenoriaethau. Dangoswch sleid gyntaf y rhestr jargon ac esboniwch beth yw blaendal a beth yw cynllun achrediad.
2. Yn y cyfamser, gofynnwch i'r landlordiaid/asiantau gosod ddarllen drwy eu hysbyseb eiddo a'u dogfen briffio. Dwedwch wrthyn nhw mai eu prif amcan yw cael rhywun i rentu eu tŷ ac anogwch nhw i gadw at eu cymeriadau, yn enwedig os gofynnir cwestiwn ac nid yw'r ateb iddo yn eu dogfen briffio. Dwedwch wrthynt i eistedd wrth ddesgiau o gwmpas yr ystafell (os yw'n bosib) gyda'u hysbysebion eiddo ar ddangos, gyda chadeiriau ar gyfer y rheiny sy'n chwilio am dŷ.
3. Ar ôl pum munud, cyhoeddwch y gall ceiswyr tŷ nawr ymweld ag eiddo a siarad ag asiantau gosod/landlordiaid. Eglurwch eu bod yn ymweld â'r tai (nid yn trefnu ymweliadau). Rhowch **“gerdyn blaendal”** i bob grŵp iddynt ei ddefnyddio os ydynt yn dymuno.
4. *Ar ôl deng munud o grwydro, stopiwch y gêm a chyflwynwch y* ***"rhestr wirio chwilio am dŷ"*** *a'r canllawiau* ***‘Byddwch yn glir ar ffioedd a thrwyddedu’****.* Gofynnwch i'r grwpiau ail-ymgynnull a defnyddio eu rhestr wirio i'w helpu i benderfynu. Dangoswch y sleid esbonio jargon iddynt ac esboniwch y termau pwysig.
5. Dwedwch wrth y rheiny sy'n chwilio am dŷ fod ganddynt ddeng munud yn weddill i sicrhau tŷ os nad ydynt wedi gwneud hynny eisoes. Ar ôl deng munud, dewch â'r grŵp yn ôl at ei gilydd.
 | Sleid: Chwilio am dŷHysbysebion eiddo, dogfennau briffio landlordiaid, cytundebau, trwyddedau a thystysgrifauSleid: Barod, Gan bwyll, Rhentu!Sleid: Esbonio JargonCardiau blaendalCopïau o'r rhestr wirio chwilio am dŷ Sleid: Esbonio rhagor o jargon |
| 5 munud | **Adborth Barod, Gan bwyll, Rhentu****Gofynnwch i'r holl grŵp:*** A lwyddodd unrhyw un i arwyddo cytundeb neu i dalu blaendal? Os felly, a yw pawb yn eich grŵp yn hapus â hynny? Os felly, pam? Os na, pam ddim?
* A wnaeth bod â'r rhestr wirio newid eich strategaeth neu flaenoriaethau?
* A geisiodd unrhyw un gyd-drafod?

**Esbonio'r sleid nesaf:***Gall chwilio am dŷ fod yn ddryslyd iawn, a gallwch fod dan lawer o bwysedd oddi wrth landlordiaid ac asiantaethau gosod i arwyddo cytundeb yn gynnar yn y flwyddyn neu heb gael amser i'w ystyried yn drylwyr. Un o'r pethau pwysicaf yw* ***peidio â mynd i banig****!** *Mae un ymhob pump o fyfyrwyr yn arwyddo saith mis ymlaen llaw. Ond pan fyddwch yn chwilio am dŷ mor gynnar, gallwch fod yn talu mwy am eich tŷ ac mae mwy o berygl i'ch sefyllfa newid.*
* *Yn aml arfer mewn ardaloedd lle mae mwy na digon o dai, mae myfyrwyr dan y mwyaf o bwysedd i arwyddo'n gynnar, felly mynnwch wybod sut mae'r farchnad dai leol. Gofynnwch i'ch hun bob amser, os yw hwn yn fargen mor dda, pam maen nhw ar gymaint o frys i gael gwared ohono?*

**[Ychwanegwch wybodaeth yma ynglŷn â'ch marchnad dai leol: a oes tai dros ben? Pryd yw'r amser gorau i ddechrau chwilio?]*** *Sicrhewch eich bod yn ymweld â sawl eiddo gyda landlordiaid gwahanol cyn i chi arwyddo, fel bod modd i chi gymharu rhenti a safonau*

**[Ychwanegwch wybodaeth yma am renti ar gyfartaledd yn eich dinas]*** *Ceisiwch gael sgwrs â thenantiaid presennol pan nad yw'r asiant o gwmpas!*
* *Sicrhewch fod modd i bawb weld y tŷ os yw'n bosib - mae risgiau mawr pan fyddwch yn arwyddo cytundeb am eiddo nad ydych chi na'ch cydletywyr wedi'i weld.*
* *Dewch â rhestr wirio i'ch helpu chi i gadw llygad allan am y pethau pwysig.*

**Esbonio'r sleid nesaf:*** *Peidiwch â thalu blaendal cyn i chi fod yn wirioneddol sicr eich bod chi am rentu a'ch bod chi weld gweld sampl o'r cytundeb y byddwch chi'n ei arwyddo. Mynnwch fanylion ysgrifenedig o delerau'r trefniant a'r amgylchiadau y byddai modd i chi gael ad-daliad. Sicrhewch eich bod chi'n cael derbynneb yn ogystal ag enw a chyfeiriad y landlord neu'r asiant.*
* *Gofynnwch a gewch chi fynd â'ch cytundeb i ffwrdd am o leiaf 24 awr cyn ei arwyddo os yw'n bosib, a gofynnwch i'ch UM neu wasanaeth cynghori arall ei wirio. Dylai landlord da ganiatáu i chi wneud hyn*
* *Byddwch yn ddigon hyderus i gyd-drafod, ond gwnewch hynny mewn ffordd adeiladol! Bydd cadw perthynas gadarnhaol â'r landlord/asiant gosod yn ddefnyddiol yn nes ymlaen*

**[Ychwanegwch wybodaeth ynglŷn â pha mor bell mae modd cyd-drafod ar sail eich marchnad dai leol, a'r hyn y mae disgwyl i chi lwyddo negodi yn ei gylch. Ychwanegwch wybodaeth ar ba mor debygol y bydd gofyn i chi dalu blaendal]** | Sleid: Peidiwch â phoeni'n ormodol!Sleid: Sicrhau eiddo |
| 10 munud | **Gweithgaredd: Baneri Coch, Codi Sgwarnogod neu Bod yn y Coch****Esbonio'r gweithgaredd:***Rydyn ni'n mynd i ddethol rhai o'r prif bethau i'w hystyried wrth ddewis eiddo rydych chi efallai wedi dod ar eu traws yn ystod y gêm honno. Mae meddwl yn ofalus wrth chwilio am dŷ yn hollbwysig oherwydd gall leihau'r tebygolrwydd o ddod ar draws problemau mawr gyda'ch eiddo, landlord/asiantaeth gosod ac arian yn hwyrach ymlaen.***Gofynnwch i'r holl grŵp:***Pan oeddech yn ymweld â'r eiddo, wnaethoch chi sylwi ar:** *Unrhyw* ***faneri coch*** *- pethau a barodd i chi feddwl ddwywaith?*
* *Unrhyw* ***sgwarnogod*** *- pethau a dynnodd eich sylw rhag gofyn cwestiynau pwysig?*
* *Pethau a allai o bosib eich arwain i* ***fod yn y coch’*** *ag iddynt oblygiadau ariannol sylweddol?*

**Adborth Grŵp:**Ysgrifennwch yr atebion ar siart troi ac esboniwch pam mae'r rhain yn rhybuddion. Unwaith i chi gasglu eich holl awgrymiadau, ewch drwy'r sleidiau fesul un a thynnwch sylw at unrhyw beth na chafodd ei grybwyll.**Dylai “baneri coch” gynnwys:****Materion cyfreithiol:*** **Dim trwydded tai amlfeddiannaeth:** Esboniwch fod hyn yn ofyniad cyfreithiol yn Lloegr ac yng Nghymru ar gyfer tai a chanddynt bum tenant neu fwy dros dri llawr neu fwy, er bod gan rai cynghorau ofynion trwyddedu ychwanegol.

**[Ychwanegwch fanylion unrhyw ofynion trwyddedu ychwanegol sydd yn eich ardal - yng Nghymru mae hyn yn cynnwys Rhentu Doeth Cymru** https://www.rhentudoeth.llyw.cymru/cym/]* **Dim gwybodaeth ynglŷn â sut caiff eich blaendal ei warchod:** Rhaid i bob landlord gofrestru eich blaendal gyda chynllun gwarchod blaendaliadau a gymeradwyir gan y llywodraeth. Dylai pob landlord ac asiantaeth gosod allu esbonio sut byddant yn gwneud hyn a ble caiff eich blaendal ei warchod.
* **Dim Tystysgrif Diogelwch Nwy:** Mae hwn yn ofyniad cyfreithiol ac os nad oes un, neu os nad yw'n gyfoes, does dim tystiolaeth bod yr offer nwy'n ddiogel.
* **Dim Tystysgrif Perfformiad Ynni:** Eto mae hwn yn ofyniad cyfreithiol (os ydych chi'n arwyddo cytundeb cyd-denantiaeth neu gytundeb tenantiaeth unigol mewn eiddo annibynnol). Mae methu â darparu tystysgrif yn awgrymu efallai nad yw pethau eraill yn gywir chwaith, ac mae'n golygu ei bod yn amhosib dweud faint fydd gwresogi'r eiddo'n mynd i gostio.

**Enghreifftiau o arfer gwael:*** **Pwysedd i arwyddo yn y fan a'r lle:** Esboniwch fod cytundeb yn ddogfen gyfreithiol sy'n eich clymu, ac nad oes troi'n ôl! Mae ymchwil gan UCM yn dangos bod myfyrwyr oedd yn teimlo dan bwysedd wrth chwilio am rywle i fyw, ar y cyfan yn fwy anfodlon â'u cartrefi'n nes ymlaen. Gofynnwch i chi eich hun pam eu bod angen gosod cymaint o bwysedd arnoch chi - os yw'r eiddo mor wych â hynny, oni ddylai osod ei hun?
* **Landlordiaid neu asiantau gosod eiddo heb achrediad:** Nid yw achrediad yn sicrhau na chewch chi broblemau, ond mae ymchwil gan UCM wedi dangos fod gan fyfyrwyr sydd â landlordiaid ag achrediad lefel boddhad llawer uwch na'r rheiny sydd heb. Hefyd, os nad ydych yn fodlon â'r eiddo, gallwch gwyno i'r cynllun achrediad.
* **Arwyddion amlwg o bethau sydd angen eu trwsio:** Os yw'r landlord yn addo trwsio rhywbeth cyn i chi symud i mewn, holwch pam nad yw wedi gwneud hynny eisoes!

**[Gallwch gynnwys gwybodaeth am gynlluniau achrediad lleol yma]****Esboniwch y sleid nesaf:***Os nad yw landlordiaid/asiantau gosod eiddo'n cyflawni eu dyletswyddau cyfreithiol, gallwch eu reportio er mwyn eu dal nhw i gyfrif. Ysgrifennwch at eich landlord neu asiant gosod eiddo yn gofyn iddynt gydymffurfio â'r gyfraith a darparu tystiolaeth. Os ydynt yn gwrthod cydymffurfio gallwch:** *Reportio'r landlord/asiantaeth i'ch* ***cyngor lleol*** *os yw'r landlord yn gosod tŷ amlfeddiannaeth sydd heb ei gofrestru*
* *Reportio'r landlord/asiantaeth i'r* ***Awdurdod Gweithredol Iechyd a Diogelwch*** *os ydynt yn gwrthod darparu Tystysgrif Diogelwch Nwy*
* *Reportio'r asiantaeth i'w* ***cynllun achrediad***

*Os ydych am herio unrhyw daliadau neu ffioedd, gallwch hefyd reportio asiantaeth gosod eiddo i'w* ***cynllun iawndal asiantau gosod eiddo.*** *Serch hynny, mynnwch gyngor gan wasanaeth cynghori eich UM cyn gweithredu, yn arbennig os oes gennych chi Denantiaeth Fyrddaliol Sicr, gan ei bod yn bosib i'ch landlord eich taflu allan o'r eiddo er mwyn dial arnoch.***Dylai “Sgwarnogod” gynnwys:*** **Rhenti sy'n cynnwys biliau:** Mae'r rhain yn gyfleus, ond dydyn nhw ddim bob tro'n rhatach, felly gwiriwch hyn ymlaen llaw! Bydd landlordiaid wastad angen cymryd digon o arian gan denantiaid i dalu eu costau, a chofiwch nad oes unrhyw beth i'w gael 'am ddim'. Gall landlordiaid ychwanegu cymalau 'defnydd teg' at gytundebau, sy'n cyfyngu ar faint o'r biliau hyn byddan nhw'n fodlon eu talu.
* **Dim blaendal:** Gall hyn swnio'n wych, ond os nad yw'r landlord yn cymryd blaendal ffurfiol, mae'n bosib y byddant am gael eu harian ar ffurf ffioedd cudd, a gallant fynnu eich bod yn talu arian iddynt ar ddiwedd y cytundeb os ydyn nhw'n credu eich bod chi wedi peri unrhyw ddifrod. O leiaf yn achos blaendal, mae wedi'i amddiffyn yn annibynnol.
* **Ansawdd arwynebol:** Mae'n wych bod â theledu newydd neu gael eich ystafell wedi'i phaentio yn eich hoff liw. Serch hynny, gwnewch yn sicr eich bod wedi gwirio bod pethau fel y ffwrn a'r boiler yn gweithio'n iawn, a bod yr eiddo mewn cyflwr da yn gyffredinol.
* **Pethau am ddim!** Mae llond oergell o gwrw neu lwyth o arian parod yn wych yn y tymor byr, ond peidiwch â gadael i'r rhain eich dallu i bethau eraill. Fydd hyn y dewis gorau yn y tymor hir, ac os felly, pam maen nhw angen cynnig cymhelliannau o'r fath?
* **Addewidion o welliannau sylweddol:** Beth os nad yw hyn yn digwydd yn ôl yr addewid? Gofynnwch pa bryd caiff y gwaith ei wneud, a mynnwch fod hyn yn cael ei ysgrifennu yn y cytundeb.

**Dylai "Yn y Coch" gynnwys:*** **Drud i wresogi:** Mae oblygiadau ariannol sylweddol yn perthyn i dai sy'n aneffeithiol o ran y defnydd o ynni - gwiriwch y Tystysgrif Effeithlonrwydd Ynni ar gyfer yr eiddo a byddwch yn wyliadwrus o'r rheiny sydd mewn band isel. Chwiliwch am reiddiaduron a ffenestri gwydr-dwbl ym mhob ystafell, a chofiwch y gall croglofftydd, ystafelloedd mawr a seleri fod yn oer ac anodd eu gwresogi.
* **Rhenti ymlaen llaw yn hytrach na gwarantwr:**Mae'n bosib y bydd eich landlord angen rhywun sy'n byw yn y DU i fod yn warantwr ar eich rhan - h.y. rhywun fydd yn talu os ydych chi'n methu gwneud hynny. Os na allwch ddarparu un (e.e. os ydych chi'n fyfyriwr rhyngwladol) efallai y bydd gofyn i chi dalu swm sylweddol ymlaen llaw. Holwch ymlaen llaw os oes angen gwneud hyn a gwiriwch faint allwch chi fforddio ei dalu. Mynnwch gyngor ynglŷn ag opsiynau eraill os na allwch fforddio hyn. Byddwn yn dychwelyd i warantwyr yn nes ymlaen.
* **Ffioedd gosod eiddo:** Gall asiantau gosod eiddo yn arbennig ychwanegu ffioedd sylweddol ar ddechrau'r denantiaeth, a dylid hysbysebu'r rhain yn eglur. Gwnewch yn sicr eich bod yn gwybod am bopeth y bydd disgwyl i chi ei dalu, nid dim ond ar ddechrau'r denantiaeth, ond gydol y cytundeb. Dylech fod â'r hyder i gyd-drafod os yw'r ffioedd hyn yn ymddangos i fod yn eithafol.

**Esboniwch y sleid nesaf:***Bydd ansawdd eich landlord neu asiant gosod eiddo'n gwneud gwahaniaeth mawr i'ch profiad mewn llety ar rent. Chwiliwch am landlordiaid neu asiantau:** *Sy'n fodlon i chi fynd â chytundeb i ffwrdd gyda chi am o leiaf 24 awr cyn bod gofyn i chi ei arwyddo*
* *Sydd ag achrediad*
* *Sy'n gallu dangos pob dogfennaeth gyfreithiol i chi*
 | Sleid: Beth i chwilio allan amdanoSleid: Baneri CochSleid: Baneri Coch (2)Sleid: SgwarnogodSleid: Yn y CochSleid: Golau Gwyrdd |
| 2 munud | **Ffilm: Chwilio am dŷ****Esboniwch:***Mae'r ffilm hon yn rhoi crynodeb defnyddiol o'r pethau allweddol i fod yn wyliadwrus ohonynt wrth chwilio am dŷ.***Dangoswch y ffilm: Chwilio am dŷ** | Ffilm: Chwilio am dŷ |
| **Crynodeb** |
| 3 munud | **Gweithgaredd: Llinell sbectrwm**Ailadroddwch y gweithgaredd cyntaf, y tro hwn gofynnwch iddynt pa mor hyderus maen nhw'n teimlo ynglŷn â rhentu ar ôl cymryd rhan yn yr hyfforddiant. Gofynnwch i bobl sy'n sefyll mewn safle gwahanol ar y llinell, o gymharu â dechrau'r gweithdy, i esbonio pam eu bod yn teimlo'n fwy neu'n llai hyderus.Diolchwch iddynt am eu hadborth a gofynnwch iddyn nhw eistedd. | Sleid: Llinell sbectrwm |
| 2 munud | **Crynhoi ac atgyfeirio**Diolchwch i bawb am gymryd rhan.Rhowch wybod iddynt fod yr adnoddau maen nhw wedi eu defnyddio heddiw, ynghyd â llawer mwy o gyngor, ar gael ar wefan 'Barod i Rentu' y gallant eu cyrchu unrhyw bryd.**[Gallwch gynnwys unrhyw ganllawiau neu gymorth y gall eich UM eu darparu]**Atgoffwch nhw ynglŷn â'r gweithdai eraill mae Barod i Rentu'n eu cynnal, a'r gwahanol ffyrdd y gallan nhw gymryd rhan mewn trefnu ar y cyd, drwy grŵp hawliau rhentwyr neu undeb tenantiaid lleol, neu drwy drefnu gyda thenantiaid eraill yn eich UM. | Sleid: Beth nesaf? |